286 C. PLINII HIST. NAT. LIB. XVIII. 



Ervum. 



XXXVIII. Nec ervi operosa cura est. Hoc amplius , 

 quam vicia , runcatur : et ipsum medicaminis vim ob- 

 tinens. Quippe per ervum divum Augustum curatum , 

 epistolis ipsius memoria exstat. Sufficiunt singulis boum 

 jugis modii quini sati. Martio mense satum , noxium 

 esse bubus aiunt, item autumno gravedinosum : innoxium 

 autem fieri primo vere satum. 



Silicia 



XXXIX. i6. Et silicia, hoc est, fenum graecum , 

 scarificatlone seritur , non altiore quatuor digitorum 

 sulco , quantoque pejus tractatur , tanto provenit me- 

 lius. Rarum dictu , esse aliquid cui prosit negligentia. 

 Id autem quod secale , ac farrago appellatur , occari 

 tantum desiderat. . . 



Secale, sive asia. 



XL. Secale Taurini sub Alpibus asiam vocant, de- 

 terrimum , et tantum ad arcendam famem : fecunda , 

 sed gracili stipula , nigritia triste , sed pondre praeci- 

 puum. Admiscetur huic far , ut mitiget amaritudinem 

 ejus : et lamen sic quoque ingratissimum ventri est. 



